CELEX: 32015R2303
Language: mt
Date: 2015-07-28 00:00:00
Title: Regolament ta' Delega tal-Kummissjoni (UE) 2015/2303 tat-28 ta' Lulju 2015 li jissupplimenta d-Direttiva 2002/87/KE tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw id-definizzjonijiet u jikkoordinaw is-superviżjoni supplimentari ta' konċentrazzjoni tar-riskju u tranżazzjonijiet intragrupp (Test b'rilevanza għaż-ŻEE)

11.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 326/34
            
         REGOLAMENT TA' DELEGA TAL-KUMMISSJONI (UE) 2015/2303
   tat-28 ta' Lulju 2015
   li jissupplimenta d-Direttiva 2002/87/KE tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw id-definizzjonijiet u jikkoordinaw is-superviżjoni supplimentari ta' konċentrazzjoni tar-riskju u tranżazzjonijiet intragrupp
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2002/87/KE tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti tal-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill (1), u b'mod partikolari l-Artikolu 21a(1a) tagħha,
   Billi:
   
               (1)
            
            
               L-istandards tekniċi regolatorji għandhom jiġu stabbiliti biex jistabbilixxu formulazzjoni aktar preċiża tad-definizzjonijiet stipulati fl-Artikolu 2 tad-Direttiva 2002/87/KE u biex jiżguraw koordinazzjoni xierqa tad-dispożizzjonijiet dwar is-superviżjoni supplimentari adottati skont l-Artikoli 7 u 8 u l-Anness II ta' dik id-Direttiva.
            
         
               (2)
            
            
               Huwa importanti li jiġu pprovduti aktar dettalji rigward l-elementi li għandhom jiġu ikkunsidrati għall-finijiet ta' rapportar ta' tranżazzjonijiet intragrupp sinifikanti u konċentrazzjonijiet ta' riskji sinifikanti.
            
         
               (3)
            
            
               L-Artikoli 7 u 8 tad-Direttiva 2002/87/KE jeħtieġu li l-Istati Membri jitolbu ċerti obbligi ta' rappurtar dwar entitajiet regolati jew kumpanijiazzjonarji finanzjarji mħallta. Dan ir-rappurtar għandu jsir b'mod koordinat biex jgħin lill-koordinaturi u l-awtoritajiet kompetenti rilevanti oħra jidentifikaw kwistjonijiet rilevanti, kif ukoll biex jiġi ffaċilitat skambju aktar effiċjenti ta' informazzjoni. Sabiex ikun hemm aktar konsistenza fir-rapporti dwar konċentrazzjonijiet sinifikanti tar-riskju u tranżazzjonijiet intragrupp, entitajiet regolati u kumpaniji azzjonarji finanzjarji mħallta għandhom jirrapportaw mill-inqas ċerta informazzjoni minima standardizzata lill-koordinaturi.
            
         
               (4)
            
            
               L-Artikoli 7 u 8 tad-Direttiva 2002/87/KE jagħtu s-setgħa wkoll lil koordinaturi għall-monitoraġġ ta' konċentrazzjonijiet sinifikanti tar-riskju u tranżazzjonijiet intragrupp sinifikanti u biex jidentifikaw it-tipi ta' riskji u t-tranżazzjonijiet, li l-entitajiet regolati f'konglomerat finanzjarju huma meħtieġa li jirrapportaw. Il-koordinaturi għandhom ukoll is-setgħa li jiddefinixxu limiti. Sabiex jiġu kkoordinati dawn id-dispożizzjonijiet, għandha tiġi stabbilita metodoloġija biex tgħin lill-koordinaturi u awtoritajiet kompetenti rilevanti oħra fl-eżerċizzju tal-funzjonijiet tagħhom.
            
         
               (5)
            
            
               Miżuri fis-seħħ għas-superviżjoni supplimentari ta' konċentrazzjoni tar-riskju u tranżazzjonijiet intragrupp ivarjaw madwar l-Unjoni. Filwaqt li jiġu rikonoxxuti l-oqfsa legali nazzjonali u tal-Unjoni eżistenti, għadd minimu ta' miżuri superviżorji fir-rigward tas-superviżjoni supplimentari ta' konċentrazzjoni tar-riskju u tranżazzjonijiet intragrupp għandhom jiġu stabbiliti. Il-kunsiderazzjoni ta' dawn il-miżuri minimi, l-awtoritajiet kompetenti se jiżguraw kundizzjonijiet indaqs u jiffaċilitaw prattiki superviżorji koordinati madwar l-Unjoni.
            
         
               (6)
            
            
               Ir-rekwiżiti stabbiliti fir-rigward ta' entitajiet regolati jew kumpaniji azzjonarji finanzjarji mħallta jibnu fuq ir-rekwiżiti settorjali eżistenti dwar konċentrazzjoni ta' riskju u tranżazzjonijiet intragrupp u ma għandhomx jitqiesu bħala duplikazzjoni ta' dawk ir-rekwiżiti.
            
         
               (7)
            
            
               Dan ir-Regolament huwa bbażat fuq l-istandards tekniċi regolatorji abbozzati sottomessi mill-ASE (l-Awtorità Bankarja Ewropea, l-Awtorità Ewropea tal-Assigurazzjoni u l-Pensjonijiet tax-Xogħol, l-Awtorità Ewropea tat-Titoli u s-Swieq) lill-Kummissjoni.
            
         
               (8)
            
            
               L-ASE wettqu konsultazzjonijiet pubbliċi miftuħin dwar l-istandards tekniċi regolatorji abbozzati li fuqhom huwa bbażat dan ir-Regolament, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Kkonċernati rispettivi tagħhom skont l-Artikolu 37 tar-Regolamenti (UE) Nru 1093/2010 (2), (UE) Nru 1094/2010 (3) u (UE) Nru 1095/2010 (4) rispettivament,
            
         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabilixxi regoli li jikkonċernaw:
   
               (a)
            
            
               l-istabbiliment ta' formulazzjoni aktar preċiża tad-definizzjonijiet ta' “transazzjonijiet bejn il-grupp” u “konċentrazzjoni tar-riskju” stipulati fil-punti (18) u (19) tal-Artikolu 2 tad-Direttiva 2002/87/KE billi jistabbilixxi kriterji għall-valutazzjoni meta dawn ikunu ta' natura sinifikanti.
            
         
               (b)
            
            
               il-koordinazzjoni tad-dispożizzjonijiet adottati skont l-Artikoli 7 u 8 u l-Anness II tad-Direttiva 2002/87/KE fir-rigward ta':
               
                           (i)
                        
                        
                           it-tagħrif li għandu jiġi pprovdut minn entitajiet regolati jew kumpaniji azzjonarji finanzjarji mħallta lill-koordinatur u awtoritajiet kompetenti rilevanti oħra għall-iskop ta' sorveljanza superviżorja ta' konċentrazzjoni tar-riskju u tranżazzjonijiet intragrupp;
                        
                     
                           (ii)
                        
                        
                           il-metodoloġija li għandha tiġi applikata minn koordinatur u l-awtoritajiet kompetenti rilevanti sabiex jiġu identifikati t-tipi ta' konċentrazzjoni sinifikanti ta' riskju u tranżazzjonijiet intragrupp;
                        
                     
                           (iii)
                        
                        
                           il-miżuri superviżorji li għandhom jiġu applikati mill-awtoritajiet kompetenti kif imsemmi fl-Artikoli 7(3) u 8(3) tad-Direttiva 2002/87/KE.
                        
                     
         Artikolu 2
   Tranżazzjonijiet intragrupp sinifikanti
   1.   Tranżazzjonijiet intragrupp sinifikanti jistgħu jinkludu t-tranżazzjonijiet li ġejjin fi ħdan konglomerat finanzjarju:
   
               (a)
            
            
               investimenti u bilanċi interkorporattivi inkluża proprjetà immobbli, bonds, ekwità, self, strumenti ibridi u subordinati, dejn kollateralizzat, arranġamenti sabiex tiġi ċċentralizzata l-ġestjoni tal-assi jew il-flus jew biex jinqasmu l-kostijiet, l-arranġamenti tal-pensjoni, il-provvediment ta' ġestjoni, operazzjonijiet tal-back office jew servizzi oħra, dividendi, ħlasijiet ta' imgħax u ammonti riċevibbli oħrajn;
            
         
               (b)
            
            
               garanziji, impenji, ittri ta' kreditu u tranżazzjonijiet oħrajn li ma jidhrux fuq il-karta tal-bilanċ;
            
         
               (c)
            
            
               tranżazzjonijiet derivattivi;
            
         
               (d)
            
            
               xiri, bejgħ jew lokazzjoni ta' assi u obbligazzjonijiet;
            
         
               (e)
            
            
               tariffi intragrupp relatati ma' kuntratti ta' distribuzzjoni;
            
         
               (f)
            
            
               tranżazzjonijiet li jittrasferixxu l-esponiment għar-riskju bejn entitajiet fi ħdan il-konglomerat finanzjarju, inklużi tranżazzjonijiet b'vetturi bi skop speċjali jew entitajiet anċillari;
            
         
               (g)
            
            
               assigurazzjoni, riassigurazzjoni u operazzjonijiet ta' retroċessjoni;
            
         
               (h)
            
            
               tranżazzjonijiet li jikkonsistu f'diversi tranżazzjonijiet konnessi fejn assi jew obbligazzjonijiet jiġu trasferiti għal entitajiet barra mill-konglomerat finanzjarju, iżda fl-aħħar mill-aħħar l-esponiment għar-riskju jinġieb lura fi ħdan il-konglomerat finanzjarju.
            
         2.   Fir-rigward ta' entitajiet regolati jew kumpaniji azzjonarji finanzjarji mħallta, meta jiġu identifikati tipi ta' tranżazzjonijiet intragrupp sinifikanti, li jiddefinixxu limiti xierqa, perjodi ta' rapportar u jissorveljaw tranżazzjonijiet intragrupp sinifikanti, il-koordinatur u l-awtoritajiet l-oħra rilevanti kompetenti għandhom, b'mod partikolari, jieħdu kont ta':
   
               (a)
            
            
               l-istruttura speċifika tal-konglomerat finanzjarju, il-kumplessità ta' tranżazzjonijiet intragrupp, il-lokalità ġeografika speċifika tal-kontroparti u jekk il-kontroparti hijiex entità regolata jew le;
            
         
               (b)
            
            
               il-possibbiltà ta' effetti ta' kontaġju fi ħdan il-konglomerat finanzjarju;
            
         
               (c)
            
            
               il-possibbiltà ta' evażjoni ta' regoli settorjali
            
         
               (d)
            
            
               il-possibbiltà ta' kunflitti ta' interess
            
         
               (e)
            
            
               il-pożizzjoni ta' solvenza u likwidità tal-kontroparti;
            
         
               (f)
            
            
               tranżazzjonijiet bejn entitajiet li jappartjenu għal setturi differenti ta' konglomerat finanzjarju, jekk dan ma jkunx ġie rrappurtat diġà f'livell settorjali;
            
         
               (g)
            
            
               tranżazzjonijiet fi ħdan settur finanzjarju, li ma jkunux ġew irrappurtati diġà f'konformità mad-dispożizzjonijiet tar-regoli settorjali.
            
         3.   Il-koordinatur u l-awtoritajiet l-oħra rilevanti kompetenti jaqblu dwar il-forma u l-kontenut ta' rapporti dwar tranżazzjonijiet intragrupp sinifikanti, inklużi l-lingwa, dati ta' rimessi u l-mezzi ta' komunikazzjoni.
   4.   Il-koordinatur u l-awtoritajiet l-oħra rilevanti kompetenti tal-inqas jeħtieġu li entitajiet regolati jew kumpaniji azzjonarji finanzjarji mħallta jirrapportaw dwar dan li ġej:
   
               (a)
            
            
               id-dati u l-ammonti ta' tranżazzjonijiet sinifikanti, l-ismijiet u n-numri tar-reġistru tal-kumpaniji jew numri ta' identifikazzjoni oħra ta' entitajiet fi grupp u l-kontropartijiet rilevanti, inkluż identifikatur tal-entità ġuridika (LEI), fejn applikabbli;
            
         
               (b)
            
            
               deskrizzjoni qasira tat-tranżazzjonijiet intragrupp sinifikanti skont it-tipi ta' tranżazzjonijiet stabbiliti fil-paragrafu 1;
            
         
               (c)
            
            
               il-volum totali ta' kwalunkwe tranżazzjoni sinifikanti intragrupp ta' konglomerat finanzjarju speċifiku fi ħdan ċertu perjodu ta' rapportar;
            
         
               (d)
            
            
               informazzjoni dwar kif huma ġestiti l-kunflitti ta' interessi u r-riskji ta' kontaġju fil-livell tal-konglomerat finanzjarju fir-rigward ta' tranżazzjonijiet intragrupp sinifikanti, filwaqt li jqisu l-istrateġija tal-konglomerat finanzjarju li jikkombina attivitajiet bankarji, ta' setturi ta' servizzi ta' assigurazzjoni u investiment, jew ta' awtovalutazzjoni tar-riskji proprji settorjali inkluża kunsiderazzjoni dwar il-ġestjoni ta' kunflitti ta' interessi u riskji ta' kontaġju fir-rigward ta' tranżazzjonijiet intragrupp sinifikanti.
            
         5.   Tranżazzjonijiet li jitwettqu bħala parti minn operazzjoni ekonomika waħda jiġu aggregati għall-iskop li jiġu kkalkulati l-limiti skont l-Artikolu 8(2) tad-Direttiva 2002/87/KE.
   Artikolu 3
   Konċentrazzjoni tar-riskju sinifikanti
   1.   Konċentrazzjoni tar-riskju sinifikanti fil-każ ta' entitajiet regolati jew kumpaniji azzjonarji finanzjarji mħallta jitqiesu li jirriżultaw minn esponimenti għar-riskju lejn kontropartijiet li mhumiex parti mill-konglomerat finanzjarju, fejn dawn l-esponimenti għar-riskju:
   
               (a)
            
            
               huma diretti jew indiretti:
            
         
               (b)
            
            
               huma entrati fuq jew barra l-karta bilanċjali;
            
         
               (c)
            
            
               jikkonċernaw entitajiet regolati u mhux regolati, l-istess setturi finanzjarji jew differenti f'konglomerat finanzjarju;
            
         
               (d)
            
            
               jikkonsistu fi kwalunkwe kombinazzjoni jew interazzjoni tal-esponimenti stabbiliti fil-punti (a), (b) jew (c).
            
         2.   Ir-riskju tal-kontroparti jew ir-riskju tal-kreditu jitqiesu li jinkludu, b'mod partikolari, ir-riskji relatati ma' kontrapartijiet interkonnessi fi gruppi, li ma jifformawx parti minn konglomerat finanzjarju, inkluż l-akkumulazzjoni tal-iskoperturi fil-konfront ta' dawn il-kontropartijiet.
   3.   Fir-rigward ta' entitajiet regolati jew kumpaniji azzjonarji finanzjarji mħallta, meta jiġu identifikati tipi ta' tranżazzjonijiet intragrupp sinifikanti, li jiddefinixxu limiti xierqa, perjodi ta' rapportar u jissorveljaw tranżazzjonijiet intragrupp sinifikanti, il-koordinatur u l-awtoritajiet l-oħra rilevanti kompetenti, b'mod partikolari, jieħdu kont ta':
   
               (a)
            
            
               il-pożizzjoni ta' solvenza u likwidità fil-livell tal-konglomerat finanzjarju u ta' entitajiet individwali fi ħdan il-konglomerat finanzjarju;
            
         
               (b)
            
            
               id-daqs, il-kumplessità u l-istruttura speċifika ta' konglomerat finanzjarju inkluż l-eżistenza ta' vetturi bi skop speċjali, entitajiet anċillari, entitajiet ta' pajjiżi terzi;
            
         
               (c)
            
            
               l-istruttura tal-ġestjoni ta' riskju speċifiku tal-konglomerat finanzjarju u l-karatteristiċi tas-sistema ta' governanza;
            
         
               (d)
            
            
               id-diversifikazzjoni tal-esponimenti tal-konglomerat finanzjarju u tal-portafoll ta' investiment tiegħu;
            
         
               (e)
            
            
               id-diversifikazzjoni tal-attivitajiet finanzjarji tal-konglomerat finanzjarju fir-rigward ta' oqsma ġeografiċi u linji ta' negozju;
            
         
               (f)
            
            
               ir-relazzjoni, il-korrelazzjoni u l-interazzjoni bejn il-fatturi ta' riskju bejn l-entitajiet fil-konglomerat finanzjarju;
            
         
               (g)
            
            
               il-possibbiltà ta' effetti ta' kontaġju fi ħdan il-konglomerat finanzjarju;
            
         
               (h)
            
            
               il-possibbiltà ta' evażjoni ta' regoli settorjali
            
         
               (i)
            
            
               il-possibbiltà ta' kunflitti ta' interess
            
         
               (j)
            
            
               il-livell jew il-volum ta' riskji;
            
         
               (k)
            
            
               il-possibbiltà ta' akkumulazzjoni u l-interazzjoni ta' esponimenti mġarrba minn entitajiet li jkunu jappartjenu għal setturi finanzjarji differenti ta' konglomerat finanzjarju, jekk dan ma jkunx ġie rrappurtat diġà f'livell settorjali;
            
         
               (l)
            
            
               esponimenti fi ħdan is-settur finanzjarju fil-konglomerat finanzjarju, li ma jiġux irrapportati skont id-dispożizzjonijiet tar-regoli settorali.
            
         4.   Il-koordinatur u l-awtoritajiet l-oħra rilevanti kompetenti jaqblu dwar il-forma u l-kontenut tar-rapport dwar konċentrazzjoni ta' riskju sinifikanti, inklużi l-lingwa, dati ta' rimessi u l-mezzi ta' komunikazzjoni.
   5.   Il-koordinatur u l-awtoritajiet l-oħra rilevanti kompetenti tal-inqas jeħtieġu li entitajiet regolati jew kumpaniji azzjonarji finanzjarji mħallta jirrapportaw dwar dan li ġej:
   
               (a)
            
            
               deskrizzjoni tal-konċentrazzjoni ta' riskju sinifikanti skont it-tipi ta' riskji stabbiliti fil-paragrafu 1;
            
         
               (b)
            
            
               it-tqassim ta' konċentrazzjoni tar-riskju sinifikanti minn kontropartijiet u gruppi ta' kontropartijiet interkonnessi, żoni ġeografiċi, setturi ekonomiċi, muniti, identifikazzjoni tal-ismijiet, in-numri ta' reġistrazzjoni jew numri ta' identifikazzjoni oħra tal-grupp rilevanti kumpaniji tal-konglomerat finanzjarju u l-kontropartijiet rispettivi tagħhom, inkluż LEI, fejn applikabbli;
            
         
               (c)
            
            
               l-ammont totali ta' kull konċentrazzjoni ta' riskju sinifikanti fit-tmiem ta' perjodu ta' rappurtar speċifiku valutati skont ir-regoli settorjali applikabbli;
            
         
               (d)
            
            
               jekk applikabbli, l-ammont ta' konċentrazzjoni tar-riskju sinifikanti filwaqt li jqis tekniki ta' mitigazzjoni tar-riskju u fatturi ta' ponderazzjoni tar-riskju;
            
         
               (e)
            
            
               informazzjoni dwar kif huma ġestiti l-kunflitti ta' interessi u riskji ta' kontaġju fil-livell tal-konglomerat finanzjarju fir-rigward ta' konċentrazzjoni ta' riskju sinifikanti huma ġestiti, filwaqt li jqisu l-istrateġija tal-konglomerat finanzjarju li jikkombina attivitajiet bankarji, ta' setturi ta' servizzi ta' assigurazzjoni u investiment, jew ta' awtovalutazzjoni tar-riskji proprji settorjali inkluża kunsiderazzjoni dwar il-ġestjoni ta' kunflitti ta' interessi u riskji ta' kontaġju fir-rigward ta' konċentrazzjoni ta' riskju sinifikanti.
            
         Artikolu 4
   Miżuri superviżorji
   Mingħajr preġudizzju għal kwalunkwe setgħa superviżorja oħra mogħtija lilhom, l-awtoritajiet kompetenti, b'mod partikolari:
   
               1.
            
            
               jirrikjedu, fejn xieraq, li entitajiet regolati jew kumpaniji azzjonarji finanzjarji mħallta:
               
                           (a)
                        
                        
                           iwettqu tranżazzjonijiet intragrupp tal-konglomerat finanzjarju b'mod distakkat jew jinnotifikaw tranżazzjonijiet intragrupp li ma jitwettqux b'mod distakkat;
                        
                     
                           (b)
                        
                        
                           japprovaw tranżazzjonijiet intragrupp tal-konglomerat finanzjarju permezz proċeduri interni speċifikati l-involviment tal-korp maniġerjali kif imsemmi fl-Artikolu 3(1) tad-Direttiva 2013/36/UE tal-Parlament Ewropew u tal-Kunsill (5), jew tal-korp amministrattiv, maniġerjali jew superviżorju tiegħu kif imsemmi fl-Artikolu 40 tad-Direttiva 2009/138/KE tal-Parlament Ewropew u tal-Kunsill (6);
                        
                     
                           (c)
                        
                        
                           jirrappurtaw aktar spiss milli jkun meħtieġ skont l-Artikolu 7(2) u l-Artikolu 8(2) tad- Direttiva 2002/87/KE dwar konċentrazzjoni sinifikanti ta' riskju u tranżazzjonijiet intragrupp sinifikanti;
                        
                     
                           (d)
                        
                        
                           jistabbilixxu rappurtar ulterjuri dwar konċentrazzjoni sinifikanti ta' riskju u tranżazzjonijiet intragrupp sinifikanti tal-konglomerat finanzjarju;
                        
                     
                           (e)
                        
                        
                           isaħħu l-proċessi tal-ġestjoni tar-riskju u l-mekkaniżmi ta' kontroll intern fil-konglomerat finanzjarju;
                        
                     
                           (f)
                        
                        
                           jippreżentaw jew itejbu pjanijiet biex jirrestawraw il-konformità mar-rekwiżiti superviżorji u biex jistabbilixxu skadenza għall-implimentazzjoni tagħha.
                        
                     
         
               2.
            
            
               jiddefinixxu limiti xierqa sabiex jidentifikaw u jissorveljaw konċentrazzjoni sinjifikanti ta' riskju u tranżazzjonijiet intragrupp sinifikanti;
            
         Artikolu 5
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Lulju 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 35, 11.2.2003, p. 1.
   
      (2)  Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).
   
      (3)  Ir-Regolament (UE) Nru 1094/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), u li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE (ĠU L 331, 15.12.2010, p. 48).
   
      (4)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq), u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
   
      (5)  Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti ta' investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338).
   
      (6)  Id-Direttiva 2009/138/KE tal-Parlament Ewropew u tal-Kunsill tal-25 ta' Novembru 2009 dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II) (ĠU L 335, 17.12.2009, p. 1).